cy en cy cy cy de de es fr es cy en de cy sv fr en fy pam ceb fr cy en cy en es en de cy cy cy en cy cy cy cy de en nl nah de cy en cy de es de fr cy it bn cy en cy cy en cy cy jbo cy en nl en en cy ku es de cy de fr fr pt cy nl es cy cy en de cy sv fr en fy pam ceb fr cy en de cy es ceb cy cy cy cy cy cy cy cy cy cy cy cy cy cy en cy cy en su de cy cy af cy cy en cy en es
Gruff Rhys yn rhyddhau 'Bae Bae Bae' yn dilyn Carnifal y Môr | Eisteddfod Genedlaethol
Skip to main content Skip to secondary menu
Medal Syr Thomas Parry-Williams - er clod
Ymuno â thîm Eisteddfod 2021
Pentref Gwyddoniaeth a Thechnoleg
Shw'mae Su'mae: Dysgu Cymraeg
Mas ar y Maes
Gruff Rhys yn rhyddhau 'Bae Bae Bae' yn dilyn Carnifal y Môr
Mae’r cerddor a’r gwneuthurwr ffilmiau Cymreig, Gruff Rhys, wedi rhyddhau cân arbennig i gyd-fynd ac ymweliad yr Eisteddfod Genedlaethol â Chaerdydd.
Mae’r gân ‘Bae Bae Bae’ yn cael ei rhyddhau heddiw fel rhan o brosiect Carnifal y Môr, sy’n rhedeg drwy’r wythnos yn dilyn gorymdaith arbennig drwy’r Bae nos Wener mewn partneriaeth rhwng yr Eisteddfod a charnifal lliwgar Butetown. Dangoswyd y ffilm am y tro cyntaf nos Sadwrn.
Gan weithio gyda’r artist Megan Broadmeadow, cyfansoddodd Gruff gân sydd i’w gweld mewn ffilm sy’n cael ei daflunio ar sgriniau dŵr enfawr o flaen adeilad y Senedd bob noson am 22:30 yn ystod wythnos yr Eisteddfod.
Mae Carnifal y Môr yn dathlu cysylltiadau Caerdydd gyda gwledydd ar draws y byd, a chyfraniad yr iaith Gymraeg i’r Gaerdydd amlieithog ac aml-ddiwylliannol fodern.  Mae hefyd yn ddathliad lliwgar a chynhwysol o’r bobl rheini sydd wedi teithio o bedwar ban byd i greu Caerdydd fodern.
Dywedodd Gruff, “Mae canu pop yn hen ddibynnol ar gyd-ddigwyddiadau, damweiniau a chyfarfodydd annisgwyl o ddiwylliannau.  Mae Caerdydd, a’i draddodiad fel lloches i bobl o bedwar ban (gan gynnwys Eryri yn fy achos i), gystal lle ag unrhyw le i wneud recordiau cyffrous ac annhebygol.
“Drwy weithio yn stiwdio’r cynhyrchydd Kris Jenkins yn Grangetown, daeth nifer o gerddorion i’n gweld gan gynnwys N’famady y chwaraewr Balafon sydd yn byw yng Nghaerdydd ers wythnos!  Offeryn newydd sbon i’m clustiau i.  Buasai’r trac wedi bod yn ddigalon iawn hebddo.
“Cefais y fraint o gydweithio gyda’r cynhyrchydd Muzi o Dde’r Affrig dro yn ôl.  A dwi wedi cynhyrfu’n lân ei fod wedi cytuno i gymysgu’r gân hon.  Mae sôn fod alawon Joseph Parry (a gladdwyd ar lannau’r Bae) wedi cael dylanwad ar anthemau rhyddid rhai o wledydd Affrica, ac mae cyfnewid syniadau yn ail natur i donnau’r Môr a thonnau cerddorol.
“Cân o ddathlu hynny yw hon felly ond y geiriau wedi eu hysbrydoli’n bennaf gan waith celf Megan Broadmeadow a’i diddordeb yn rhinweddau lliwgar a meddygol algae anhygoel y Bae!
“Mae dwy fersiwn o’r gân - fersiwn gryno wedi ei gynhyrchu gan Muzi.  A fersiwn hirach wedi ei ysbrydoli gan recordiau deuddeg modfedd ‘Balearic’ a gymysgwyd gyda Kris Jenkins.”
Y cerddorion eraill ar ‘Bae Bae Bae’ yw N’famady Kouyaté (balafon), Catherine Morgan (trwmped), Mary-Anne Roberts (llais) a Wonderbrass (offerynnau pres)
Gellir lawr lwytho’r a ffrydio’r gân o’r mannau arferol.
Ariannwyd y prosiect hwn trwy Gronfa Arloesi Cynnyrch Twristiaeth Croeso Cymru i ddathlu Blwyddyn y Môr 2018.
Derbyniwch y newyddion diweddaraf
Dyluniwyd ac adeiladwyd gan Hoffi.com, gan ddefnyddio Drupal.